recursal/SuperWikiNEXT-32B huggingface dataset:
**Fan nomzodi** - Oʻzbekiston va ayrim sobiq sovet mamlakatlarida beriladigan ilmiy daraja. Oliy oʻquv yurtlari va ilmiy tadqiqot institutlari koshidagi ixtisoslashgan ilmiy kengashlar tomonidan nomzodlik imtihonlarini topshirgan, fanning dolzarb muammolari boʻyicha mustaqil yozilgan dissertatsiya tadqiqot ishini himoya qilgan oliy maʼlumotli shaxslarga beriladi. 1934-yilda taʼsis etilgan. Fan nomzodi ilmiy darajasini olish uchun yozilgan dissertatsiyalar Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi tomonidan nazorat tariqasida koʻrib chiqiladi va Fan nomzodi ilmiy darajasini tasdiqlovchi diplom beriladi. Fan nomzodi oliy oʻquv yurti yoki ilmiy tadqiqot institutlarida dotsent, katta ilmiy xodim, kafedra, boʻlim, lab. mudiri lavozimlarini egallash uchun tanlovlarda qatnashish va fan doktora ilmiy darajasini olish uchun yozilgan dissertatsiyani himoya qilish huquqiga ega. Fan nomzodi ilmiy darajasini olish uchun dissertatsiya aspirantura taʼlimi davrida yoki mustaqil ravishda yoziladi. Dissertatsiyada yangi ilmiy va amaliy xulosa hamda tavsiyalar berilishi, tadqiqotchining mustaqil ilmiy ishlar olib borish qobiliyati namoyish etilishi, fanning mazkur sohasidagi nazariy bilimdonligi aks etishi lozim. Fan nomzodi ilmiy darajasini olish uchun yozilgan dissertatsiyaning asosiy goyalari qator ilmiynazariy va amaliy yoʻnalishdagi maqolalarda, tavsiya va qoʻllanmalarda oʻz ifodasini topmogʻi kerak. Dissertatsiyaning himoyasi oliy oʻquv yurtlari va ilmiy tadqiqot institutlari qoshidagi birlashgan ixtisoslashtirilgan ilmiy kengashlarda amalga oshiriladi. 2002-yil Oʻzbekistonda ilmfanning turli sohalarida 8904 Fan nomzodi faoliyat yuritdi.

Yana qarang
-----------

* Aspirantura


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Gavin Andresen** (inglizcha: *Gavin Andresen*, tugʻilgan ismi Gavin Bell,inglizcha: *Gavin Bell* ) — Bitcoin fondining bosh ilmiy xodimi. U muhim tarmoq muammolarini barcha mijozlarga uzatish imkonini beruvchi ogohlantirish kalitiga kirish huquqiga ega.

Martaba
-------

Gavin 1988-yilda Prinston universitetini tamomlagandan soʻng, Gavin Andresen oʻz martabasini Silicon Graphics Computer Systems uchun 3D grafik dasturlari ustida ishlashni boshladi. 1996-yilda u VRML 2.0 spetsifikatsiyasi ustida ishladi, keyinchalik u maʼlumotnomani nashr etdi. 1996-yilda Kremniy vodiysini tark etgach, Andresen turli xil dasturlash ishlarini olib borib, Internet ovozli aloqalar boʻyicha dastlabki startapning texnik direktori va koʻzi ojiz odamlar oʻrtasida koʻp onlayn oʻyinlar ishlab chiqaruvchi kompaniya asoschisi boʻldi.

Shuni etib oʻtish kerakki, Andresen internetda xavfsiz, barqaror „naqd pul" yaratish ustida ish olib boruvchi Bitcoin kriptovalyutasi loyihasining bir qismining yetakchi ishlab chiqaruvchisi hisoblanadi. 2011-yil aprel oyida Forbes Andresenning „Bitcoin bizni odamlar oʻrtasidagi markazlashmagan almashinuvga qaytarish uchun moʻljallangan" va „oltindan koʻra yaxshiroq oltin" deb yozganidan iqtibos keltirdi.

Andresen, shuningdek, *ClearCoin* ni yaratdi, bu vositachilik xizmati bitcoin operatsiyalari uchun kafillik qildi. Xizmat 2011-yil 23-iyunda vaqtincha yopilgan va hozirgacha mavjud emas. Gavin yopilishini bitkoin yadrosi bilan ishlash juda bandligi bilan izohladi: „ClearCoin yangi tranzaktsiyalar uchun yopiq, shuning uchun men (Gavin) bitcoin yadrosiga eʼtibor qaratishim mumkin", „Umid qilamanki, ClearCoin maʼlum bir vaqtda qaytib keladi, lekin men qila olmayman. Ishonchli kengaytiriladigan xizmatni yaratish uchun koʻplab sahna ortidagi ishlar bajarilmaguncha uni ishga tushiring".

Manbalar
--------

1. ↑  *Simonite, Tom*. „The Man Who Really Built Bitcoin". *MIT Technology Review*. Massachusetts Institute of Technology (15-avgust 2014-yil). Qaraldi: 25-avgust 2014-yil.
2. ↑  „About: Board Members".  Bitcoin Foundation. 28-fevral 2014-yilda asl nusxadan arxivlandi. Qaraldi: 6-mart 2014-yil.
3. 1 2  „Crypto Currency".  Forbes (20-aprel 2011-yil). 31-avgust 2014-yilda asl nusxadan arxivlandi. Qaraldi: 6-mart 2014-yil.
4. ↑  „Alerts - Bitcoin".  En.bitcoin.it. 28-mart 2014-yilda asl nusxadan arxivlandi. Qaraldi: 6-mart 2014-yil.
5. ↑  „VRML 2.0". 21-iyun 2015-yilda asl nusxadan arxivlandi. Qaraldi: 31-may 2015-yil.
6. ↑  „The Annotated VRML 2.0 Reference Manual". 12-oktabr 2016-yilda asl nusxadan arxivlandi. Qaraldi: 29-sentabr 2017-yil.
7. ↑  „ClearCoin". 19-dekabr 2014-yilda asl nusxadan arxivlandi. Qaraldi: 31-may 2015-yil.
**Marko Polo** (italyancha: *Marco Polo*; 1254 yil 15 sentyabr, Venesiya — 1324 yil 8 yanvar, Venesiya) — italiyalik sayyoh va yozuvchi. M. P. 1271—75 yillarda venetsiyalik savdogarlar bilan birga kemada Kichik Osiyo yarim orolning jan.-sha-rqiy sohillariga, u yerdan Bagʻdod, Basra, Tabriz va Kermonga kelgan, soʻngra Balx, Qashqar, Xotan, Kampichu (Gan-chjou) shaharlari va Gobi choʻlini kesib oʻtib Qoraqurumga yetib borgan. M. P. Xitoyda 17 yil yashagan, Xubilayxon saroyida 1292-yilgacha uning xizmatida boʻlgan. U mamlakatning turli viloyatlarini borib koʻrgan. M. P. Xonbaliq (Pekin) shahridan myanmaliklarning ilk davlati Paganning 11 —13-asrlardan poytaxti boʻlgan Pagan shahriga (mamlakat markazida) sayohat qilib, yana orqaga qaytgan. Soʻngra Janubiy Xitoy dengizi, Bengaliya qoʻltigʻi, Arabiston dengizi, Eron orqali 1295-yil vataniga qaytib borgan.

Marko Polo kitobi
yoʻnalish
Rustichano bilan birga "Marko Polo kitobi"ni (1298) yozib qoldirgan. Bu asar Kavkaz xalq^ari, Eron, Xitoy, Mongoliya, Hindiston, Indoneziya va boshqa mamlakatlar geografiyasi, etnografiyasi va tarixi haqida muhim maʼlumotlar beradi; shuningdek, unda xalq udumlari, rivoyatlar, ertaklar ham bor. Boshqa Yevropa tillariga tarjima qilingan bu kitob 14—16-asrlarda yashagan dengizchilar, yozuvchilar va haritashunoslar (jumladan X. Kolumb va L. Ariosto)ga taʼsiri katta boʻlgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Afshorlar davlati bayrog‘i
Afshorlar davlati gerbi
Afshorlar davlati hududi Nodirshoh hukmronligi davrida
**Afshorlar sulolasi** (ozarbayjoncha: *Əfşarlar sülaləsi*; forscha: افشاریان) — XVIII asr oʻrtalarida Eronda hukmronlik qilgan sulola. Bu sulolaga 1736-yilda Safaviylar sulolasining soʻnggi vakilini taxtdan agʻdarib, oʻzini Ozarbayjon va Eron shohi deb eʼlon qilgan harbiy sarkarda Nodirshoh asos solgan.

Nodirshoh hukmronligi davrida Eron Sosoniylar saltanatidan keyingi eng katta hududga ega davlat edi. Bu davlat Nodirshoh davrida eng katta hududga ega paytida hozirgi Eron, Armaniston, Gruziya, Ozarbayjon, Shimoliy Kavkaz ( Dog'iston ), Afg'oniston, Bahrayn, Turkmaniston, O'zbekiston va Pokiston, shuningdek Iroq, Turkiya, Birlashgan Arab Amirliklari va Ummonning ba’zi bir qismlariga hukmronlik qilgan. Nodirshohning oʻlimidan soʻng imperiyaning katta qismi Zendlar, Durroniylar, Gruzinlar va Kavkaz xonliklari oʻrtasida boʻlingan bir paytda, Afshorlar hukmronligi esa Xurosondagi kichik mahalliy davlat bilan chegaralangan. Afshorlar sulolasi hukmronligi 1796-yilda Og'a Muhammad Xon Qojar tomonidan tugatildi.

Afshorlar sulolasi hukmdorlari
------------------------------

| No. | Shoh | Portret | Hukmronligining boshlanishi | Hukmronligining tugashi | Muhri | Zarb ettirgan tangasi |
| --- | --- | --- | --- | --- | --- | --- |
|  |
| 1 | **Nodirshoh** |  | 1736 yil 8 mart | 1747 yil 20 iyun |  |  |
| 2 | **Odil Shoh** |  | 1747 yil 6 iyul | 1748 yil 1 oktyabr | Yo‘q |  |
| 3 | **Shohruh Shoh** | Yo‘q | 1748 yil 1 oktyabr | 1750 yil yanvar | Yo‘q |  |
| 4 | **Ibrohim Afshor** | Yo‘q | 1748 yil 8 dekabr | 1749 | Yo‘q |  |
POYNTING (Poynting) Jon Genri (1852.9.9, Monton, Lankashir — 1914.30.3, Birmingem, Uorikshir) — ingliz fizigi, London Qirollik ja-miyati aʼzosi (1888-yildan). London (1872) va Kembrij (1876) universitetini tugatgan. Birmingem universiteti professor (1880-yildan). 1884-yilda elektromagnit energiyasi oqimi zichligining vektori iborasini fanga kiritdi. Bu 1874-yilda rus fizigi N.A.Umov tomonidan aytilgan alohida vektor kattalikdir (qarang Umov — Poynting vektori). P. Yerning zichligiga (1891) va Yer gravitatsion doimiy-siga (1893) ovd aniqoʻlchashlar oʻtkazgan. Quyosh atrofida aylanayotgan osmon jis-mi orbitasining kichrayishi hodisasini kashf etgan (1903). Bu hodisaning relyativistik nazariyasini 1937-yilda ingliz fizigi G.Robertson (Poyntingrobertson hodisasi) ishlab chiqqan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Pozitsiya (maʼnolari).

**Pozitsiya** (tilshunoslikda) — fonologik P. fonemaning unga xos semiologik (farqlash) vazifani belgilashda asos boʻluvchi holati; fonemaning bevosita qurshovi, uning soʻz tarkibidagi oʻrni, urgʻuga nisbatan hola-tini qamrab oladi. Fonologik P.ning kuchli va kuchsiz turlari farqlanadi. Fonemaning oʻz farqlash vazifasini bajarishi uchun kulay pozitsiya kuchli P. deyiladi (mas, zoʻr va soʻr soʻzlari boshidagi undosh kuchli P.da-dir). Fonemaning oʻz farqlash vazifasini bajarishi uchun noqulay pozitsiya kuchsiz P. deyiladi (mas, rizq soʻzidagi z undoshi kuchsiz P.da, chunki uni s undoshidan farqlash qiyin).

Azim Hojiyev.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Markovnikov qoidasi** - nosimmetrik alkenlar yoki alkinlarga proton kislotalari yoki suv birikkanda vodorod atomining koʻproq gidrogenlangan uglerod atomiga birikishi. 1869-yil V.V. Morkovnikov tomonidan eʼlon qilingan. Mac, pentenga HCI ni biriktirilganda vodorod atomi ikki vodorod tutgan uglerod atomiga uchinchi boʻlib, xlor atomi esa vodorod atomi tutmagan uglerod atomiga birikadi. Ushbu holat nosimmetrik uglevodorod molekulasida elektr zaryadining baravar tarqalmasligi tufayli vujudga keladi. Qoʻsh bogʻning qutblanishi natijasida manfiy zaryad koʻproq gidridlangan uglerod atomi tomon siljiydi va musbat zaryadlangan vodorod atomini tortadi. Kamroq gidrogenlangan (musbat zaryadlangan) uglerod atomiga esa anion (keltirilgan reaksiyalarda xlor atomi) tortiladi. Markovnikov qoidasiga muvofiq bunday reaksiyalar eng barqaror oraliq kationlar hosil boʻladigan yoʻnalishda kechadi. Elektronoakseptor effekti kattaroq oʻrinbosarlar mavjud boʻlganda, mas, umumiy formulasi SN2=SNX (bu yerda X-CN, SOON, SGʻ3) boʻlgan moddalarga galogenvodorodlar yoki suv biriktirilganda reaksiyaning Markovnikov qoidasiga teskari yunalishda amalga oshishi isbotlangan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Afrosiyob kulolligi** — Afrosiyobda olib borilgan arxeologik qazilmalar natijasida topilgan qadimgi oʻzbek xalq amaliy sanʼati namunalari. 9- 13-asrlarda Afrosiyob kulollari tomonidan ishlangan bejirim, na-fis sirli idishlar Islom dunyosida keng tarqalgan. Bu idishlar oʻzining mohirona ishlanganligi, naqshlarining aniq va mazmundorligi bilan ajralib tu-radi. Afrosiyob kulollari dastlab ara-blar istilosi (8-asr) gacha boʻlgan sanʼat anʼanalariga asoslanib, 9-10-asrlarda keng tarqalgan falsafiy gʻoyalarni turli ramzlar, arab alifbosida yozilgan ezgu niyatlar, xalq maqollari, shuningdek kabutar, xoʻroz, burgut, ot, yoʻlbars, sher tasvirlari, ov manzarasi hamda islimiy gullar va giriqlar bilan oʻz asarlarida mu-jassam etganlar. Bezakda asosiy oʻrin tutgan kufiy yozuvlar, ayniqsa chuzib yozilgan harflar bilan tik yozilgan „Alif" va „Lom"ning uygunligi naqshning taʼsirchanligini oshirgan. Keyingi davrlar (11-13-alar)da Afrosiyob kulolligi dagi bez-aklar oʻrnini umumlashtirilgan qushlar tasviri, mazmundor arab soʻzlari, mu-rakkab gullar, naqshlar oladi. Bundam bezaklar idishlarning kurkamligini burttirib koʻrsatadi. Bu uslub bizning davrimizgacha yetib kelgan. Afrosiyob kulolligi dagi bez-aklar buyum shakliga mosligi, ranglarining yorqinligi va nafisligi bilan kishi diqqatini oʻziga jalb etadi. Ad.: Pugachenkova G. A. Rempel L. I. Ocherki iskusstva Sredney Azii, M. 1982.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
***Family Feud*** — bu Mark Goodson tomonidan yaratilgan Amerikancha televizion oʻyin shousi boʻlib, unda asosan pul va turli xil sovrinlarni yutib olish uchun soʻrovnoma savollariga eng mashhur javoblarni berish orqali raqobatlashadigan ikkita jamoa mavjud boʻladi.

Shouning uchta alohida alohida kelib chiqish tarixi mavjud boʻlib, ulardan eng birinchisi 1976-yilda yaratilgan. Uning 1976-yildan, 1985-yilgacha boʻlgan asl nusxasi ABC va sindikatsiyada telekanallarida namoyish etilgan va bunda Richard Dawson boshlovchi sifatida ishtirok etgan. 1988-yilda shou qayta tiklandi va CBS, sydication telekanallarida 1994-yilda Ray Combs boshlovchiligi bilan, 1995-yil Dawson qaytib kelgunicha efirga uzatilib turildi. 1999-yilda shou toʻrt xil boshlovchi bilan birinchi marta sindikatsiya telekanali orqali qayta namoyish etildi: Louie Anderson (1999—2002), Richard Karn (2002—2006), John O'Hurley (2006—2010) va Steve Harvey (2010-yildan hozirgacha boʻlgan boshlovchi). Shou ishtirokchilarini maʼlumotlarini oʻqish orqali tanishtirgan studiya diktorlari orasida Gene Wood (1976—1995), Burton Richardson (1999—2010), Joey Fatone (2010—2015) va Rubin Ervin (2015-hozirgi) kabilar bor edi.

Oʻz debyutining birinchi yilida, shouning haqiqiy versiyasi televidenieda birinchi raqamli oʻyin namoyishiga aylandi; ammo tomosha qilish turlari oʻzgargani sayin reytinglar pasayib ketdi. 2010-yilda Harvey boshlovchi boʻlishi Nielsen reytingini sezilarli darajada oshirdi va natijada shouni Qoʻshma Shtatlardagi eng mashhur uchta sindikatlashtirilgan telekoʻrsatuvlar qatoriga kiritdi. Dowson shouning koʻproq epizodlarini oʻtkazgan boʻlsa-da, Harvey tez orada hamma oldingi boshlovchilarni ortda qoldirdi.

Dastur Qoʻshma Shtatlardan tashqari 50 dan ortiq xalqaro bozorlarda bir nechta mintaqaviy moslashuvlarni ishlab chiqdi. Steve Harvey boshlovchilik qilgan epizodlarning Game Show Networkda, shuningdek sindikatsiyada va Buzzrda juda koʻp marta qayta namoyish etilganligi shular jumlasidandir. Televizion koʻrsatuvlardan tashqari, stol oʻyinlari, interaktiv filmlar va videooʻyin formatlarida ishlab chiqarilgan koʻplab shoular ham mavjud edi.

 Richard Dowson (chapda) va "*Family Fued* "ning uchuvchilar ishtirokidagi soni
Fayl:RayCombs.jpg Ray Combs "*Family Feud* "(1988) uchun reklama suratida
 John O'Hurley 2008-yilda
 Hozirgi boshlovchi Steve Harvey 2013-yilda

Manbalar
--------

1. ↑  Final episode tally given by Richard Dawson on #2307, June 10, 1985, ABC Daytime.

Havolalar
---------

* 
* Current Production website Wayback Machine saytida arxivlandi (13-iyul 2018-yil).
* *Family Feud (1976)* IMDbda
* *All-Star Family Feud Special (1977)* IMDbda
* *Family Feud (1988)* IMDbda
* *Family Feud (1999)* IMDbda
* *Celebrity Family Feud (2008)* IMDbda
**Parij milliy kutubxonasi** — jahondagi eng qad. va yirik kutubxonalardan biri; Parij shahrida joylashgan. 1480-yilda Qirollik kutubxonasi sifatida asos solingan; 1795-yilda Konvent tomonidan milliy kutubxona deb eʼlon qilingan. Parij milliy kutubxonasik.da 12 boʻlim va 5 milliy markaz (bibliografiya, kitob ayirboshlash va boshqalar) faoliyat koʻrsatadi. Fondida koʻp qismi noyob va nodir nashrlar boʻlgan 300 mingdan ziyod qoʻlyozmalar saqlanadi, 6 mln. gravyura va estamplar, 500 ming nomdan ortiq davriy nashrlar, 800 ming kartinalar, 450 ming medal va tangalar va boshqa bor. Fransiya tarixi bilan bogʻliq koʻp sonli adabiyotlar va hujjatlar, taniqli fransuz siyosiy arboblari, olim va yozuvchilari dastxatlarining nodir toʻplami, 19-asr fransuz ensiklopedistlarining boy toʻplamlari mashhur.

Parij milliy kutubxonasik. fondidagi Vatan nashrlari 1537-yildan kutubxona oladigan mamlakat bosma nashrining majburiy nusxasi asosida yigʻiladi, xorijiy nashrlar bilimlarning barcha sohalari boʻyicha (koʻp qismi adabiyot, tarix va sanʼat boʻyicha ixtisoslashgan) umumiy xusu-siyatga ega boʻlgan ishlardan iborat.

Parij milliy kutubxonasik. 1839-yildan sistemali katalogni muntazam yuritadi, 1850-yildan uning alohida qismlari bosma kataloglar koʻrinishida chiqa boshlagan.

Jumladan, 1897-yildan "Milliy kutubxona bosma kitoblarining bosh katalogi. Mualliflik turkumi" nashr etiladi. Mualliflarning ismi, familiyasi, ular yashagan sanalar, asarlari nashr qilingan tillari boʻyicha tuzilgan avtomatlashtirilgan maʼlumotlar bazasini ishlab chiqqan.

1996-yilda Fransua Mitteran saydi tuzilgan, unda 200 mingdan ortiqjild ensiklopediyalar toʻplami yigʻilgan; 1998-yilda audio-video hamda bosma asarlar zamonaviy elektron saydga kiritilgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Taktak** (*Hordeum bulbosum* Torn.), xarduma, togʻarpa — boshoqdoshlar oilasiga mansub koʻp yillik oʻtsimon oʻsimlik, begona oʻt. Boʻyi 50—190 sm. Boshogʻi 6—13 sm, eni 6—7 mm, qalami, moʻrt. Ostki gul qipigʻining qiltigi 4— 6 sm, T.ning yer osti qismi kichikroq piyozga oʻxshash tuganak hosil qiladi. May—iyun oylarida gullab, meva tugadi. Adir va togʻ yonbagʻirlarida, vohalardagi gʻalla ekinlari orasida va marzalarda, yoʻl yoqalarida oʻsadi. Pichanbop oʻsimlik hisoblanadi. Baʼzan doni oziq-ovqat uchun ishlatiladi. Poyasi tez dagʻallashgani va serqiltiqligi tufayli boshoqlagunga qadar oʻrib olinadi. Oʻzbekistonning barcha viloyatlarida tarqalgan. Uning yagona hususiyati Abu Ali ibn Sino rak (saraton) ichki kasaliga davo sifatida foydalangan. Tak tak oʻsimligini xalq orasida ko'pincha uni yovvoyi arpa deb ham yuritiladi. Qo'llash usuli: Quritilgan tak tak oʻsimligini maydalanib choynikga solinadi keyin ustidan qaynoq suv quyiladi. 10-15 daqiqa davomida damlanadi. Keyin bir piyoladan 3 mahal ichiladi. 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Takrorlash** (psixologiyada) — muayyan bilimlar, materiallar, aqliy harakatlarning esga tushirilishi va oʻzlashtirilishiga imkon beradigan jarayon. T. matndagi soʻzlarning maʼnosiga qarab ular oʻrtasida fikriy aloqalar oʻrnatish, narsa va hodisalar mohiyati ichidan yangi munosabatlarni ochish, u yoki bu faoliyat usullarini inson tomonidan faollashtirish vositasi hisoblanadi. T.ning boshqa bir vazifasi harakat, koʻnikma va malakalarni yuzaga kelgan vaziyatlarga binoan turlicha mezonlar boʻyicha takomillashtirish sanaladi. T. yuzasidan maxsus tanlangan mashklarni bajarish, aqliy harakatlardan foydalanish oʻzgaruvchan sharoitlarda ham ijobiy natijalarga erishishni taʼminlaydi. T. natijasida shaxe fikrmulohazalarini umumlashtirish, yaxlitlash, anglash xususiyatiga ega boʻladi. Harakat, koʻnikma, malaka va mashklarni koʻp marotaba T. evaziga ular avtomatlashish imkoniyatiga erishadi. T.da matnni yaxlit, sidirgʻasiga, qismlarga ajratib, rejaga asoslanib, materiallar ichidan maʼnodosh soʻzlarni tanlash, uzluksiz mashq qilish vositasi bilan aloqa, munosabat oʻrnatiladi. T.ning samaradorligi koʻp jihatdan maʼnoli yoki maʼnosiz materiallarga, ularning oson yoki murakkabligiga, shaxening kayfiyatiga, qiziqishiga, intilishiga, yosh xususiyatiga bogʻliq.

Ergash Gʻoziyev.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Jessica Barth** - amerikalik aktrisa, *"Ted"* va uning davomi filmida Tami-Linn Makkaferti roli bilan tanilgan.

Ta'lim
------

O'rta maktabni tugatgandan so'ng, u Vilma teatrida saboq oldi va keyinchalik La Salle universitetiga o'qishga kirdi va u yerda ikki yil aloqa bo'yicha tahsil oldi; u keyinchalik Vest Chester universitetida san'at bakalavrini qo'lga kiritdi, u yerda teatr va ijodiy yozishni o'rgandi.

Karyerasi
---------

Bart o'z rezyumesini Los-Anjelesdagi uchta turli restoranda ishlagan holda yaratdi. U aktyorlik karerasini teatr spektakllari bilan boshlagan, 2004-yilda *The District* filmidagi birinchi televizion roli va 2005-yilda *Neo Ned* filmidagi birinchi roli bilan. Bart 2012-yilgi Set Makfarleynning *"Ted* Tami-Linn roli" filmidagi roli bilan butun dunyo e'tirofiga sazovor bo'ldi. U *Ted 2* (2015) filmidagi rolni takrorladi.

2012-yilda Bart o'zining menejeri Devid Gillodni giyohvand moddalarni iste'mol qilishda va jinsiy zo'ravonlikda aybladi. U 2017-yilda ayblovni qaytadan aytdi 2020-yil iyun oyida Guillod boshqa ayollar tomonidan qo'yilgan ayblovlardan kelib chiqqan holda jinsiy aloqa bilan bog'liq jinoyatlar, jumladan odam o'g'irlash va zo'rlash bo'yicha 11 ta jinoyatda ayblangan.

2017-yilda Bart Xarvi Vaynshteyn tomonidan jinsiy zo'ravonlik qurboni bo'lganini ma'lum qildi. U Vaynshteyn bilan mehmonxona xonasida taxminiy ish uchrashuvi uchun uchrashdi va u "uni filmga suratga olishni taklif qilish va yotoqda yalang'och massaj qilishni talab qilish o'rtasida almashdi". *Tedning* ikkala filmida ham Bartni suratga olgan MakFarleyn Twitterdagi bayonotida uning ayblovlarini qo'llab-quvvatlashini bildirdi.

Filmografiyasi
--------------

| Yil | Sarlavha | Rol | Izohlar |
| --- | --- | --- | --- |
| 2005 | *Neo Ned* | Production Assistant |  |
| *Deserted* |  | Qisqa |
| 2007 | *Next* | Pretty Blonde |  |
| *Mr. Blue Sky* | Sherry |  |
| 2008 | *Get Smart* | Flight Attendant |  |
| 2009 | *Portal* | Kim | Video |
| *The Waterhole* | Sarah |  |
| 2012 | *Ted* | Tami-Lynn McCafferty |  |
| 2015 | *Ted 2* |  |
| 2018 | *Along Came the Devil* | Tanya Winbourne | Film |

Manbalar
--------



1. 1 2  *Lai.* „Jessica Barth dates a stuffed bear, finds her dream in 'Ted'". *The Philadelphia Inquirer* (29-iyun 2012-yil).
2. ↑  *Lockhart.* „Femme on Fire: Jessica Barth". *Playboy* (12-dekabr 2012-yil).
3. ↑  „Actress Jessica Barth: 'Atomic Blonde' Producer David Guillod Drugged and Assaulted Me (Exclusive)" (2-noyabr 2017-yil).
4. ↑  „'Extraction' producer David Guillod charged with 11 sex-crime counts in Santa Barbara County". *USA Today*.
5. ↑  *Jacobs, Julia*. „David Guillod, Hollywood Executive, Charged with Sexually Assaulting 4 Women (Published 2020)". *The New York Times* (22-iyun 2020-yil).
6. ↑  „Seth MacFarlane Clarifies Joke He Made About Weinstein in 2013" (11-oktabr 2017-yil). Qaraldi: 12-oktabr 2017-yil.
**Parfyumeriya-kosmetika sanoati** — atir sovun, efir moyi, sintetik xushboʻy moddalar ishlab chiqaradigan sanoat tarmogʻi (qarang Parfyumeriya, Kosmetika).

Sharq mamlakatlarida atir, mushk, surma, mushk-anbar, upa-elik kabi mahsulotlarni tayyorlash qadimdan yoʻlga qoʻyilgan. Ulardan xotin-qizlar, erkaklar pardoz-andoz va gigiyena vositasi tarzida keng foydalanganlar. Attorlar bu mahsulotlar bilan butun Sharq mamlakatlari boʻylab savdosotiq ishlarini olib borishgan.

Parfyumeriya-kosmetika sanoat tarmogʻi tarzida 17-asr oxirida Fransiyada, keyinchalik Italiya, Buyuk Britaniya va boshqa davlatlarda paydo boʻlgan. Oʻzbekistondagi Parfyumeriya-kosmetika sanoati korxonalarida odekolon (xushboʻy suvlar), sovgʻa yigʻmalari, upa, tish poroshogi, gigiyenik va profilaktik tish pastalari, krem, loson, shampun va boshqa kosmetik mahsulotlar ishlab chiqariladi. Tarmoqdagi eng yirik korxo-na Toshkent parfyumeriya-kosmetika fabrikasi 1942-yil koʻchirib keltirilgan Krasnodar parfyumeriya fabrikasi asosida tashkil qilingan. Fabrika dastlab bir xil flakonlarda odekolon, qogʻoz pa-ketlarda upa va tish poroshogi ishlab chiqargan. Mavjud sexlarning rekonstruksiya qilinishi va yangi sexlar qurilishi ishlab chiqarish hajmini oshirishga, yuqori navli parfyumeriya mahsulotlari, sovgʻa yigʻmalari va chiroyli qulay qutichalarda buyumlar ishlab chiqarishga imkon berdi. Korxona 120 nomda parfyumeriya-kosmetika mahsulotlari ishlab chikardi. 1985-yilda fabrika "Lola" parfyumeriya-kosmetika fabrikasi deb nomlandi.

90-yillardan boshlab Oʻzbekistonda oʻtkazilgan iqtisodiy islohotlar davomida Parfyumeriya-kosmetika sanoatining ayrim korxonalari xususiylashtirildi yoki mahalliy hokimiyat organlari tasarrufiga oʻtkazildi. 1997-yil martda "Lola upa" korxonasi ochiq turdagi aksiyadorlik jamiyatiga aylantirildi. 2001-yildan Toshkent shahrida Rossiyadagi "Kalina" konsernining shoʻʼba korxonasi — "Palladavostok" faoliyat olib boradi.

Rivojlangan mamlakatlarda Parfyumeriya-kosmetika sanoati korxonalari yirik ishlab chiqarish quvvatlariga ega boʻlgan, oʻz mahsulotlarini butun dunyoga sotadi. "Eyvon prodakts", "Prokter end Gembl" (AQSH), "Oreal", "Lankom" (Fransiya), "Sardli", "Maks Fektor" (Buyuk Britaniya), "Shvarskof Xengel" (Germaniya), "Adam" (Italiya), "Siseydo" (Yaponiya) firmalari ayniqsa mashhur. Bu firmalarda 500 dan ziyod kosmetika va 700 dan ziyod parfyumeriya mahsulotlari ishlab chiqariladi.

Abdurahim Ortiqov.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Takt (maʼnolari).

**Takt** — tilshunoslikda nutqning fonetik birliklaridan biri; nutq zanjiridagi bir halqa sifatida boʻgʻindan katta, fraza (sintagma)dan kichik boʻladi, boshqacha aytganda, T. frazaning bir urgʻu bilan birikkan, qoʻshilgan, bir yoki bir necha boʻgʻindan iborat bir qismidir. Aksar tillarda barcha mustaqil soʻzlar, oʻz urgʻulariga ega boʻlganliklari sababli, alohida T.larga ajraladi; mustaqil boʻlmagan, yordamchi soʻzlar esa, urgʻuga ega boʻlmasligi sababli, oʻzlari alohida T. hosil qila olmaydi, balki urgʻuga ega boʻlgan mustaqil soʻzlardan avval (qindevropa tillarida) yoki ulardan soʻng (turkiy tillarda) joylashib, ular bilan birgalikda T. hosil qiladi. Masalan, "Oʻqish uchun iroda kerak" jumlasida 3 ta T. bor (oʻqish uchun; iroda; kerak).


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Takt (maʼnolari).

**Takt** (lot. tactus — tegish soʻzidan) — metr birligi; kuchli va kuchsiz hissalarning almashinuviga asoslanib, eng kuchli hissadan boshlanadi. Oddiy (2,3 hissali) va murakkab (bir necha oddiy metrik) guruhchalardan tashkil topgan T.lar boʻladi. Nota yozuviaya vertikal chiziq (takt ch izigʻi) bilan ajratiladi. T. tarkibi oʻlchov bilan belgilanadi. Teng T.larga ajratib boʻlmaydigan musiqa namunalari (yigʻi, katta ashula kabi) yozuvida T. chizikdari vositasida musiqa jumlalarining chegarasigina koʻrsatiladi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Savob** (arab. — yaxshilik, ezgulik, ajr) — diniy eʼtiqodga koʻra, xudoning marhamatiga loyiq ish va shunday ish uchun xudoning marhamati. Insonning xatti-harakati va faoliyati yaxshilik va yomonlikdan iborat boʻlib, bu islomda S. va gunoh deb ataladi. Islomga koʻra, diniy koʻrsatmalarni bajarish, inson manfaati yoʻlida faoliyat koʻrsatish kabilar S. hisoblanib, insonning ish kitobi (nomai aʼmoli)ga farishta vositasi bilan yozib boriladi. Oxiratda insonlarning S. va gunohlari tarozuda tortilib, natijalar Allohning hukmiga havola etiladi. Lekin, hadisi sharifda taʼkidlanishicha, insonning har qancha S. ishlari jannatga kirishga yetarli boʻla olmaydi. Unga kirish Alloxning fazli, marhamati va ehsoni hisoblanadi. Alloh koʻp S.li ishlar qilgan bandalarning jannatdagi darajalarini baland qiladi. S. soʻzi barcha yaxshi va ezgu ishlarga nisbatan ham ishlatiladi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Jerzy Putrament
**Jerzy Putrament** — polshalik yozuvchi, shoir, muharrir, publitsist va siyosatchi (1910-yil 14-noyabr – 1986-yil 23-iyun).

Biografiyasi
------------

 Qabr, Varshava
U Wilno shahridagi Stefan Batory universitetida tahsil olgan Ikkinchi Polsha Respublikasida dastlab oʻng qanot *endecja* fraksiyasiga moyil boʻlib, Buyuk Polsha lageriga aʼzo boʻldi, keyinchalik u Polsha Kommunistik partiyasini qoʻllab-quvvatladi, buning uchun hibsga olindi va sudga tortildi. Sovet qoʻshinlari Polshaga bostirib kirganidan keyin u Sovet Ittifoqi tomonidan qoʻshib olingan hududlarda qoldi va Lvivda yashagan kommunistik funksioner sifatida ishladi. Ayni paytda onasi va singlisi Sibirga surgun qilingan. 1941-yilda Germaniya Sovet Ittifoqiga bostirib kirganidan keyin Moskvaga qochib, u Polsha vatanparvarlari ittifoqining asoschilaridan biriva Polsha armiyasining Sharqdagi urush muxbiri va siyosiy komissari boʻldi. Oʻsha paytda u koʻp sovetlarga qarshi tashviqot yozgan.

Polsha Xalq Respublikasida u kommunizm gʻoyalarini qoʻllab-quvvatlovchi koʻplab asarlar nashr etgan yozuvchi va siyosatchi boʻldi. U ikkita adabiy jurnalning (1966-1971-*yillarda Miesięcznik Literacki* va 1955-1968-yillarda *Literatura*) muharriri boʻldi va shu sababli u Polsha madaniyat siyosatiga katta taʼsir koʻrsatdi. U 1945—1947-yillarda Shveytsariyadagi elchi, 1947—1950-yillarda Fransiyadagi elchi, 1952—1961-yillarda Polsha parlamenti deputativa oxir-oqibat Polsha birlashgan partiyasi Markaziy qoʻmitasi aʼzosi boʻlgan. 1964-yildan 1981-yilgacha ishchilar partiyasi.

U 1954—1957 va 1963—1973-yillarda Polsha shaxmat federatsiyasi prezidenti boʻlgan. 1986-yilda Varshavada vafot etdi.

Ishlari
-------

Hammasi boʻlib Putrament 50 ga yaqin badiiy asar yozgan.

U oʻzining birinchi asarlarini (sheʼrlarini) urushdan oldin nashr etgan; uning „*Wczoraj powrót*" („Kecha qaytish", 1935-yil) va „*Droga leśna*" („Oʻrmon yoʻli", 1938-yil) sheʼriy antologiyalari yaxshi qabul qilindi. Ularning asosiy mavzulari inqilobiy siyosat va qishloqning goʻzalligi edi.

Uning birinchi romani *Rzeczywistość* (1947-yil „Haqiqat") boʻlib, u urushdan oldin Polshada kommunistik faollik uchun sud jarayonidagi tajribasiga asoslanadi. Uning eng mashhur asarlari qatoriga „*Rozstaje*" (1954-yil, „Chorrahada") va „*Malovierni*" (1967-yil, „Kichik imonlilar") siyosiy romanlari va urush davridagi „*Bołdin*" (1969-yil) romanlari kiradi. *Bołdyń* 1982-yilda Cheslav va Eva Petelska tomonidan suratga olingan.

Manbalar
--------

1. ↑  (polyakcha) Obecność chrześcijaństwa: Z Czesławem MIŁOSZEM rozmawia ks. Józef SADZIK Wayback Machine saytida arxivlandi (2008-11-20). „Recogito" 2004 wrzesień-październik
2. 1 2 3 4 5 6 7 8 9 10 11 12  "Jerzy Putrament." Encyclopædia Britannica. 2009. Encyclopædia Britannica Online. 01 Jan. 2009.
3. ↑  *Wrobel.* „The Devil's Playground: Poland in World War II, part I & II". *Project InPosterum*.  Price-Patterson. Qaraldi: 25-yanvar 2008-yil.
**Issac Vanmalsawma Chhakchhuak** (1996-yil, 15-sentyabrda tugʻilgan) — hindistonlik professional futbolchi, Hindiston Superligasining „Odisha" jamoasida yarim himoyachi sifatida oʻynaydi.

Klubdagi faoliyati
------------------

### Hindiston Shillong Lajong

2014-yilda Isaac Shillong Lajong safida nuqta bilan imzo chekdi. 2015-16-yilgi I-liga mavsumida u kattalar jamoasida roʻyxatdan oʻtgan va u yerda mavsum davomida 5 ta oʻyinda maydonga tushgan.

#### 2016-17-yilgi mavsum

2016-17-yilgi I-liga mavsumida Lajong murabbiyi Thangboi Singto Isaacni hujumkor yarim himoyachi, baʼzan esa oʻng qanot himoyachisi sifatida ishlatgan. U barcha oʻyinlarda maydonga tushgan va ikkita gol urgan. Isaac 2016-17-yilgi mavsum davomida munosib oʻyin koʻrsatgan Shillong Lajong jamoasining asosiy futbolchilardan biri edi.

### Hindiston Pune City

2017-yil, 23-iyul kuni Isaac FC Pune City klubi tomonidan 2017-18-yilgi ISL mavsumi uchun olib kelindi.

### Hindiston Chennaiyin

2018-yil iyun oyida Isaac Chennaiyin klubi bilan ikki yillik shartnoma imzoladi. Issac oʻzining ISLdagi birinchi golini Marina Machans bilan ATK klubiga qarshi oʻyinda kiritdi.

Xalqaro faoliyati
-----------------

### Yoshlar safida

2013-yil oktabr oyida Isaac 19 yoshgacha boʻlganlar oʻrasida Osiyo chempionati saralash bosqichida Hindiston U-19 terma jamoasini himoya qilish uchun Qatarga jo‘nab ketdi. U murabbiy Colm Toal qoʻl ostida barcha 3 oʻyinda ham maydonga tushdi.

### Kattalar safida

Isaac yoshligidan terma jamoa tarkibiga kiritilgan, koʻp qirrali futbolchi, qanotda, hujumkor yarim himoyachi sifatida oʻynaydi. U Hindiston terma jamoasi safidagi debyutini Butan terma jamoasiga qarshi oʻyinda o‘tkazdi. Isaac Qirgʻiziston terma jamoasiga qarshi Osiyo Kubogi saralash bosqichi doirasidagi Hindiston terma jamoasiga chaqirildi.

Faoliyat statistikasi
---------------------

### Klub

*2022-yil, 23-avgust holatiga ko'ra*

| Klub | Mavsum | Liga | Kubok | OFK | Jami |
| --- | --- | --- | --- | --- | --- |
| Divizion | Oʻyin | Gol | Oʻyin | Gol | Oʻyin | Gol | Oʻyin | Gol |
| Shillong Lajong | 2015-16 | I-liga | 6 | 1 | 0 | 0 | - | 6 | 1 |
| 2016-17 | 18 | 2 | 2 | 0 | - | 20 | 2 |
| Jami | 24 | 3 | 2 | 0 | 0 | 0 | 26 | 3 |
| Pune City | 2017-18 | Hindiston Superligasi | 12 | 0 | 1 | 0 | - | 13 | 0 |
| Chennaiyin | 2018-19 | 13 | 1 | 1 | 0 | 6 | 1 | 20 | 2 |
| Jamshedpur | 2019-20 | 9 | 1 | 0 | 0 | - | 9 | 1 |
| 2020-21 | 16 | 0 | 0 | 0 | - | 16 | 0 |
| Jami | 25 | 1 | 0 | 0 | 0 | 0 | 25 | 1 |
| Odisha | 2021-22 | Hindiston Superligasi | 20 | 0 | 0 | 0 | - | 20 | 0 |
| 2022-23 | 0 | 0 | 2 | 1 | - | 2 | 1 |
| Jami | 20 | 0 | 2 | 1 | 0 | 0 | 22 | 1 |
| Karyera jami | 94 | 5 | 6 | 1 | 6 | 1 | 106 | 7 |

Manbalar
--------

1. ↑  „Odisha FC to sign Isaac Vanmalsawma from Jamshedpur FC" (en). *Football Express*. 7-iyun 2021-yilda asl nusxadan arxivlandi. Qaraldi: 6-iyun 2021-yil.
2. ↑  „NATIONAL TEAM PREPARATORY CAMP KICKS-OFF IN MUMBAI". *www.the-aiff.com*. 24-iyun 2021-yilda asl nusxadan arxivlandi. Qaraldi: 23-iyun 2021-yil.
3. ↑  Isaac Vanmalsawma at Soccerway
**Jeshart** — Rossiya Fedaratsiyasining Ust-Vimskiy tumanidagi shahar tipidagi aholi punkti. "Jeshart" shahar posyolkasining ma'muriy markazi.

Geografiyasi
------------

Qishloq Vychegda daryosining o'ng qirg'og'ida ( Severnaya Dvina havzasi ), Syktyvkardan 80 km shimoli-g'arbda joylashgan.Qishloq bilan temiryo'l aloqasi Kotlas - Mikun yo'nalishida joylashgan Mezjojl stantsiyasi orqali amalga oshiriladi. Aholi punktidan Yarensk - Siktyvkar avtomobil yo'li o'tadi.

Tarixi
------

Jeshart Vychegda daryosining o'ng qirg'og'ida joylashgan. Qishloq hududidan VI-IX asrlarga oid bronza buyumlar topilgan. Qishloq birinchi marta 1586-yilda tilga olingan: "Vychegda daryosidagi Jeshart qabristoni". Bu o'sha davrlar uchun katta aholi punkti bo'lib, unda ikkita cherkov - "Ilyos payg'ambar cherkovi" va Aziz Nikolay Wonderworkerning iliq cherkovi mavjud edi. To'rtta ruhoniy hovli va 40 dehqon hovlisi bor edi, 11 hovli bo'sh edi - ularning aholisi vafot etdi yoki Jeshartni tark etdi. Ketish yoki o'lim sababi ekinlarning etishmasligi va vabo epidemiyasi edi. 1646 yilgi aholini ro'yxatga olish kitobida familiyalar mavjud - Vixlyaev, Danilov, Bozov, Yachmenev, Pozdeev, Popov. Bugungi kunda qishloqda eng keng tarqalganlardan biri. 1678-yilda Jeshartda 57 ta hovli bo'lgan, ulardan biri esga olinadi, ikkinchisi, aftidan, yoqib yuborilgan. Asrlar o'tdi, aholi soni ko'paydi va XIX asr oxirida 920 nafar aholi - 131 xonadon bo'lgan. Bu qishloq Quyi Vychegdadagi eng katta qishloq edi. 1794-1807-yillarda bu yerda Qutqaruvchining tosh cherkovi qurilgan. 1877-yilda maktab Mezhegdan Jeshartga ko'chirildi.

1918-yilda Jeshartda 1706 kishi (759 erkak, 947 ayol) yashagan. 1926-yilda 397 xonadon, 1525 nafar aholi istiqomat qilgan. 1930-yilda qishloqda feldsher-akusherlik punkti, maktab, o'qish kulbasi, paroxod bekati, iste'mol jamiyati, kredit shirkati, GosTorg agentligi, dehqonlarning o'zaro yordam qo'mitasi va politsiya uchastkasi joylashgan edi. Ulug 'Vatan urushi yillarida Jeshart fanera zavodi qurilishi boshlandi.

Diqqatga sazovor joylari
------------------------

 Vychegda banki
Jesharte qishlog'ida Ulug' Vatan urushiga bag'ishlangan 2 ta yodgorlik, shuningdek, Yuriy Gagarin haykali o'rnatildi [ *manba ko'rsatilmagan 4104 kun* ]. Biroq, qishloqning eng katta diqqatga sazovor joyi uning atrofidagi tabiatidir. O'rmon qo'ziqorin va rezavorlarga boy, Vychegda daryosi baliqlarga boy. Qishloqda uchta cherkov qurilgan: Ilyos payg'ambar sharafiga, suvga cho'mdiruvchi Yahyo payg'ambar va Buyuk shahid Jorj G'olib sharafiga cherkov.

Manbalar
--------

1. ↑  „Усть-Вымский церковный округ". 8-avgust 2014-yilda asl nusxadan arxivlandi. Qaraldi: 30-iyul 2014-yil.
**Savmak qoʻzgʻoloni** - Bospor podsholigida Savmak rahbarligida skiflar koʻtargan qoʻzgʻolon. Savmak qoʻzgʻoloniga Bospor podshosi Perisad V bilan Pont lashkarboshisi Diofant oʻrtasida Bospor podsholigini Mitridat VI (Pont podshosi)ga topshirish toʻgʻrisidagi shartnoma sabab boʻlgan. Koʻzgʻolon paytida Bospor skiflarining yoʻlboshchisi Savmak podsho Perisad V ni oʻldirgan. Diofant esa Xersonesga qochgan (taxminan maʼlumotlarga koʻra, aslida Savmak qul boʻlgan, Perisad V saroyida ulgʻaygan). Qoʻzgʻolonchilar Bosporning butun Yevropa qismini egallaganlar. Qoʻzgʻolonda qaram dehqonlar, hunarmandlar va qullardan iborat skif xalqi qatnashgan. Bospor davlatining yirik quldorlari hukmronlikni saqlab qolish uchun hokimiyatni Mitridat VI ga topshirish bilan mustabid rejimni oʻrnatmoqchi boʻlganlar. Ularning bu rejasini amalga oshirishga Savmak qoʻzgʻoloni toʻsqinlik qilgan. Savmak bir yilgacha Bospor podsholigini boshqargan. Mitridat VI Sinopga Diofantning katta jazo ekspeditsiyasini yuborgan. Qrimda unga Xersones otryadlari qoʻshilgan. Diofant qoʻshinlari Feodosiyani ishgʻol qilib, Kerch ya. o.dan oʻtib, Pantikapeyni bosib olganlar. Qoʻzgʻolon bostirilgan, Savmak asir olinib, Sinopga yuborilgan. Bospor davlati esa Mitridat VI qoʻl ostiga oʻtgan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Joʻra Yomgʻirovich Gʻoyibov** (1942.16.12, Tojikiston Respublikasining Qoʻrgʻontepa viloyati) — Oʻzbekiston Respublikasi xalq oʻqituvchisi (2003). Leninobod pedagogika institutini tugatgan (1970). 1970-yildan Qoʻrgʻontepa viloyatining Xoʻjamaston tumanidagi 7-maktabda ona tili va adabiyot oʻqituvchisi, 1978-yildan 26-maktabda direktor. 1983-yildan Qashqadaryo viloyatining Nishon tumanidagi 4-maktabda ona tili va adabiyot oʻqituvchisi. "Qalb javohiri", "Men seni kuylayman", "Tallimarjon boychechagi", "Tuygular jilosi", "Armonli dunyo" sheʼriy toʻplamlari, "Oʻlib tirilgan odam" hikoyalar toʻplami muallifi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Suttikan**, choyyaproq (Lactuca tatarica (L.) S.A. Meu) — murakkabguldoshlarga mansub koʻp yillik bachki ildizli begona oʻt. Poyasi tik usadi, sershox, boʻyi 30—80 sm. Poyasi sindirilganda sutsimon shira chiqadi. Barglari ketma-ket joylashgan, ostkilari patsimon kesilgan, yuqoridagilari nashtarsimon. Gullari havorang savatcha toʻpgulga yigʻilgan. Mevasi oson toʻkiladigan urugʻcha. Iyulsent.da gullab, mevalaydi. Ildizi 5 m gacha chuqurlikka kiradi, 1 m chukurlikda vegetativ novdalar paydo qiladi. Bir tupi 5ming urugʻ beradi. Urugʻidan, ildiz bachkilaridan koʻpayadi. Qurgʻoqchilikka, shoʻrga chidamli. Sugoriladigan va chopiq kilinadigan ekinlar orasida uchraydi. Tashlandiq yerlar, ariq boʻylari, bogʻ, poliz ekinlari, uzumzorlarda usadi.

Kurash choralari: yerni kuzda chuqur haydash; ekinzorlarda kultivatsiya oʻtkaziladi, gerbitsidlar purkaladi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Oʻzbekiston temir yoʻlining Namangan shahridagi temir yoʻl stansiyasi.

Tarixi
------

Namanganda temir yoʻl transportini qurish gʻoyasi 19-asrning oxirida, yaʻni 1899-yilda Samarqand ikkinchi gildiya savdogari Rextzamer Y.A Turkiston general-gubernatoriga Oʻrta Osiyo temir yoʻlining Qoʻqon stansiyasidan Namangan shahrigacha boʻlgan temir yoʻl liniyasini qurish imkoniyatini oʻz mablagʻlari hisobidan amalga oshirish uchun ruxsat soʻrab murojaat qildi. Rextzamerning oʻlimi tufayli gʻoya yoʻqolib ketsada, garchi koʻplab rus savdo kompaniyalari "tovarlarni qayta yuklash va unda vujudga keladigan qayta qadoqlash, yuk harajatlari, aravalar yoki tuyalarda tashishda tovarlarning zararlanishi kabi noqulayliklar, Rus zavod va fabrikalarida foydalanadigan maxsulotlarni qimmatlashishiga olib keladigan qiyinchiliklarni bartaraf etish" -umidida rasmiy murojatlar yuborganlar.

1903-yildan 1908-yilgacha Temir yoʻl qurilish masalasi bilan yoʻllar qurilish muhandisi hamda yirik tadbirkor va bir qator neft sohasidagi ishlanmalar muallifi Kovalevskiy A.N. shugʻullangan. Aynan u 1908-yilda Qoʻqon-Namangan yoʻli aksiyadorlik jamiyatini tuzishga ruxsat olgan va 1910-yil 15-oktabrga qadar barcha ustav kapitali kiritilib, 3 799 845 rubl miqdorida obligatsiyalar sotilgan. Qoʻqon shahrida joylashgan qorilish boshqarmasi yuqori malakali temir yoʻl muhandislari bilan taʻminlangan: yoʻl boshqaruvchisi Kobolov N.A. bosh muhandis Kriger F.F. edi. Ish 1911-yil 9-mayda boshlanib, 1912-yil iyun oyida belgilangan muddatidan bir yil oldin tugatildi. Hukumat komissiyasi 1912-yil 21-22-dekabrda Qoʻqon-Namangan liniyasini qabul qildi. 1913-yil 5-yanvardan yo'l Fargʻona nomini oldi.

Vazirlar  Mahkamasining  2017  yil  9  iyundagi  Namangan  temir  yoʻl  vokzalini qayta  rekonstruksiya  qilish  toʻgʻrisida"gi farmoyishiga  asosan,  bu  yerda   "Oʻzbekiston temir  yoʻllari"  aksiyadorlik  jamiyati tomonidan  qayta  taʻmirlash  ishlari amalga oshirildi.
**Joʻra qayroq avlodi** - gʻijduvonlik xalq qoʻgʻirchoqbozlari: 1) Joʻra qayroq (1796—1898) — mash-hur xalq qoʻgʻirchoqbozi, raqqos (qayroq bilan raqsga tushgan, laqabi shundan), surnaychi, qoʻgʻirchoqbozlar toʻdasining raqbari; 2) Hamro (1818—1910) —"chodir jamol" xalq qoʻgʻirchoq teatrining taniqli ustasi, anʼanaviy "Kachal Polvonning sarguzashtlari" xalq komediyasini yaratgan; 3) Narzullo (1908—62) — xalq qoʻgʻirchoqbozi. Oʻz toʻpi bilan "Dangasa er va zarbdor xotin" komediyasini yaratgan; 4) Nasrullo Hamroyev (1936) — xalq qoʻgʻirchoqbozi. Xalq qoʻgʻirchoq teatrini hozirgi zamon talablari darajasida rivoj-lantirishga intiladi. 1966-yilda anʼanaviy syujetlar asosida yozilgan "Kachal Polvon uylanadi" (M. Xalil), "Laqma laycha" (H. Rahmat, T. Mahramov), "Quyonboyning tugʻilgan kuni" (B. Omonov) va b. pyesalar sahnalashtirildi.

Adabiyot
--------

* Qodirov M. Xalq qoʻgʻirchoq teatri, T. 1972.

Muhsin Qodirov.

Manbalar
--------

1. ↑  OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |